Yoshlarni maʼnaviy-axloqiy va jismoniy barkamol etib tarbiyalash, ularga taʼlim-tarbiya berish tizimini sifat jihatidan yangi bosqichga koʻtarish chora-tadbirlari toʻgʻrisida
(resolution, 2023-12-29)

Mamlakatimizda barkamol avlodni shakllantirish, yoshlarni maʼnaviy-axloqiy va jismonan sogʻlom etib tarbiyalash, ularni olib borilayotgan islohotlarning faol ishtirokchisiga aylantirishga qaratilgan chora-tadbirlar izchil amalga oshirilmoqda. Jumladan, maktabgacha taʼlimning zamonaviy tizimi, 11 yillik umumiy oʻrta taʼlim joriy qilinmoqda, zamonaviy oliy taʼlim muassasalari hamda nufuzli xorijiy universitetlarning filiallari tashkil etilmoqda. Yoshlarning bandligini taʼminlash va ularni tadbirkorlik faoliyatiga keng jalb qilish boʻyicha ishlarni mutlaqo yangi tizim asosida tashkil etish va amalga oshirish maqsadida “Yoshlar — kelajagimiz” Davlat dasturi qabul qilindi. Yoshlar bilan doimiy muloqot qilish mazkur sohadagi dolzarb muammolarni aniqlash va hal etishda davlat organlari va jamoat tashkilotlari faoliyatining ajralmas qismiga aylanib bormoqda. Shu bilan birga, amalga oshirilgan ishlarning tahlili bu borada ayrim muammolar saqlanib qolayotganligini koʻrsatmoqda. Xususan: birinchidan, yosh avlod ongiga Vatanga sodiqlik va uning taqdiri uchun daxldorlik hissini singdirishga, ularda yot gʻoya va qarashlarning salbiy taʼsiriga nisbatan mafkuraviy immunitetni shakllantirishga qaratilgan chora-tadbirlar yetarli darajada samara bermayapti; ikkinchidan, milliy va umuminsoniy qadriyatlarga sodiqlik, diniy bagʻrikenglik va millatlararo totuvlikni mustahkamlash, shuningdek, ekstremizm, terrorizm va boshqa buzgʻunchi gʻoyalarga nisbatan murosasizlikni shakllantirish yuzasidan davlat organlari va jamoat tashkilotlarining faoliyati hamon talab darajasida emas; uchinchidan, oʻquvchi-yoshlarning boʻsh vaqtini mazmunli tashkil etish uchun zarur boʻlgan madaniy-koʻngilochar obyektlar, maktabdan tashqari taʼlim muassasalari, shu jumladan, joylarda turli ijodiy va taʼlim toʻgaraklari, sport seksiyalarining yetishmasligi bolalarning sogʻlom ruhda tarbiyalanishiga va toʻgʻri hayot yoʻlini tanlashiga salbiy taʼsir koʻrsatmoqda; toʻrtinchidan, oʻqituvchi va murabbiylarning ijtimoiy mavqeyi va nufuzi pasayib ketganligi, ularni moddiy va maʼnaviy ragʻbatlantirish tizimi bugungi kun talabiga mutlaqo javob bermasligi yosh avlodni oʻqitish va tarbiyalash hamda mustaqil dunyoqarashini shakllantirish borasida jiddiy muammolarni keltirib chiqarmoqda; beshinchidan, yoshlarning oliy taʼlim muassasalariga qamrab olinish darajasi pastligi, yetakchi xorijiy oliy taʼlim muassasalari bilan oʻzaro hamkorlik yetarlicha yoʻlga qoʻyilmaganligi malakali kadrlarning yetishmasligiga va olib borilayotgan islohotlardan koʻzlangan maqsadga toʻliq erishilmasligiga sabab boʻlmoqda; oltinchidan, sohada qonun buzilishi holatlarining saqlanib qolayotganligi, shu jumladan, yoshlarni qoʻllab-quvvatlashga ajratilayotgan mablagʻlarning maqsadli sarflanishida nazoratning yetarli darajada emasligi tizimli muammolarni yuzaga chiqarmoqda. Qayd etilgan muammolarni bartaraf etish, yosh avlodni tarbiyalash borasidagi ishlarni yanada takomillashtirish, taʼlim-tarbiya sifatini mazmun jihatidan yangi bosqichga koʻtarish, oʻqituvchilik kasbining nufuzini oshirish maqsadida, shuningdek, 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasiga muvofiq: 1. Quyidagi ustuvor yoʻnalishlarni nazarda tutuvchi Yoshlarni maʼnaviy-axloqiy va jismoniy barkamol etib tarbiyalash, ularga taʼlim-tarbiya berish tizimini sifat jihatidan yangi bosqichga koʻtarish boʻyicha kompleks chora-tadbirlar dasturi (keyingi oʻrinlarda Dastur deb yuritiladi) 1-ilovaga muvofiq tasdiqlansin: yuksak maʼnaviyatli, qatʼiy hayotiy pozitsiya, keng dunyoqarashga ega boʻlgan fidoyi va vatanparvar yoshlarni tarbiyalash; yoshlarni yot gʻoyalar taʼsiridan himoya qilish, ularni milliy va umuminsoniy qadriyatlarga sodiqlik, diniy bagʻrikenglik va millatlararo totuvlik ruhida tarbiyalash; pedagog xodimlarning qadr-qimmati va nufuzini oshirish, ularning moddiy-maʼnaviy va ijtimoiy himoyasini kuchaytirish; yoshlarning huquqiy madaniyatini yuksaltirish, ular oʻrtasida huquqbuzarliklar va jinoyatlar sodir etilishining oldini olish; yoshlar jismoniy tarbiya va sport bilan muntazam shugʻullanishi uchun shart-sharoitlar yaratish, ular oʻrtasida sogʻlom turmush tarzini shakllantirish; oʻquvchi-yoshlarni ijtimoiy muhofaza qilish, ijtimoiy ehtiyojmand oilalar farzandlarini moddiy va maʼnaviy qoʻllab-quvvatlash. Belgilansinki, vazirliklar, idoralar va tashkilotlarning rahbarlari Dasturning oʻz vaqtida, toʻliq va sifatli bajarilishi uchun shaxsan masʼul hisoblanadi. 2. Yoshlar masalalari boʻyicha respublika idoralararo kengashi (A.N. Aripov): vazirlik va idoralarning mutaxassislari, fuqarolik jamiyati institutlari vakillarini jalb etgan holda Dasturning amalga oshirilishi boʻyicha ishchi guruhlarni tashkil etsin, ularning samarali ishlashini taʼminlasin; Dasturda nazarda tutilgan tadbirlarning oʻz vaqtida va sifatli amalga oshirilishini tahlil qilib borsin; taʼlim-tarbiya sohasida qonun buzilishi holatlarining sabab va shart-sharoitlarini oʻrganish hamda ularni bartaraf etish, joylarda yoshlarni qoʻllab-quvvatlashga ajratilayotgan mablagʻlarning maqsadli sarflanishi ustidan nazoratni oʻrganish boʻyicha aniq chora-tadbirlarni belgilasin. 3. Umumiy oʻrta taʼlim muassasalari xodimlarining bazaviy tarif stavkalari: a) 2018-yil 1-sentabrdan: boshlangʻich sinf oʻqituvchilari uchun 1,1 baravarga; yuqori sinf oʻqituvchilari uchun oʻrtacha 1,24 baravargacha; direktor, uning oʻrinbosarlari va axborot-resurs markazi (kutubxona) mudirlari va kutubxonachilari uchun 1,1 baravarga oshirilsin. b) 2019-yil 1-yanvardan: oliy toifali oʻqituvchilar uchun 1,25 baravarga; birinchi toifali oʻqituvchilar uchun 1,2 baravarga; ikkinchi toifali oʻqituvchilar uchun 1,15 baravarga; mutaxassis oʻqituvchilar uchun 1,1 baravarga; direktor, uning oʻrinbosarlari, axborot-resurs markazi (kutubxona) mudirlari va kutubxonachilari uchun 1,1 baravarga oshirilsin. 4. Umumiy oʻrta va oʻrta maxsus taʼlim muassasalarida, ulardagi oʻquvchilar sonidan kelib chiqib, 2018-yil 1-sentabrdan boshlab psixolog shtat birligi quyidagicha belgilansin: 250 nafargacha — 1 shtat birligida; 250 nafardan 800 nafargacha — 1,5 shtat birligida; 800 nafardan 1600 nafargacha — 2 shtat birligida; 1600 nafardan 3000 nafargacha — 2,5 shtat birligida; 3000 nafar va undan ortiq — 3 shtat birligida. Umumiy oʻrta va oʻrta maxsus taʼlim muassasalarida oliy maʼlumotli psixologlar uchun bazaviy tarif stavkalar 2018-yil 1-sentabrdan ushbu muassasa mutaxassis oʻqituvchilar bazaviy tarif stavkalarining 90 foiziga tenglashtirilsin, 2019-yil 1-yanvardan esa 1,1 baravarga oshirilsin. Oʻzbekiston Respublikasi Vazirlar Mahkamasi 2018-yil 1-noyabrga qadar muddatda oʻquvchilarni psixologik-pedagogik qoʻllab-quvvatlash ishlarini yanada takomillashtirish boʻyicha hukumat qarorini qabul qilsin. 5. Umumiy oʻrta taʼlim maktabi oʻqituvchilarining dars va toʻgarak mashgʻulotlarini tashkil etish hamda sinf jurnalini yuritishdan tashqari boshqa pedagogik yuklamalar boʻyicha hisobotlar va qoʻshimcha maʼlumotlarni talab qilish qatʼiyan taqiqlansin. 6. Oʻzbekiston Respublikasi Xalq taʼlimi vazirligi Vazirlar Mahkamasi huzuridagi Taʼlim sifatini nazorat qilish davlat inspeksiyasi, Moliya vazirligi, Bandlik va mehnat munosabatlari vazirligi bilan birgalikda 2018-yil 1-noyabrga qadar ilgʻor xorijiy tajribadan kelib chiqib, direktor jamgʻarmasi mablagʻlari hisobidan umumtaʼlim muassasalarining oʻrnak koʻrsatgan pedagog kadrlarni faoliyatining natijaviyligi asosida ragʻbatlantirishning shaffof tizimini joriy etish yuzasidan Oʻzbekiston Respublikasi Vazirlar Mahkamasiga taklif kiritsin. 7. Oʻzbekiston Respublikasi Xalq taʼlimi vazirligi, Moliya vazirligi, Bandlik va mehnat munosabatlari vazirligi, Oʻzbekiston Kasaba uyushmalari Federatsiyasi Kengashi ikki oy muddatda: hududiy, respublika va xalqaro fan olimpiadalarida sovrinli oʻrinlarni qoʻlga kiritgan oʻquvchilarni tayyorlagan pedagog kadrlarga bazaviy hisoblash miqdorining 5 baravaridan 50 baravarigacha miqdorda bir martalik pul mukofoti berish tartibini; umumiy oʻrta taʼlim muassasalari faoliyatini moliyalashtirish manbalarini diversifikatsiya qilish va asosiy faoliyati boʻyicha qoʻshimcha pullik xizmatlar koʻrsatish tartibini; taʼlim rivojiga munosib hissa qoʻshgan, davlat mukofotlariga sazovor boʻlgan pedagog kadrlarni davlat va xoʻjalik boshqaruvi organlariga qarashli sanatoriy-sogʻlomlashtirish muassasalarida imtiyozli shartlarda sogʻlomlashtirish tartibini nazarda tutuvchi normativ-huquqiy hujjat loyihasini Vazirlar Mahkamasiga kiritsin. 8. Oʻzbekiston Respublikasi Xalq taʼlimi vazirligi Qurilish vazirligi hamda Iqtisodiyot vazirligi Moliya vazirligi, Markaziy bank, “Oʻzshaharqurilishinvest” va “Qishloqqurilishinvest” injiniring kompaniyalari bilan birgalikda ikki oy muddatda har yili qishloq va shaharlarda namunaviy loyihalar boʻyicha qurilayotgan arzon uy-joylarning bir qismini xalq taʼlimi tizimidagi pedagog xodimlarga 20 yil muddatga, 3 yillik imtiyozli davr hamda birinchi 5 yil mobaynida yillik 7 foiz stavkasi bilan va keyingi davrda Oʻzbekiston Respublikasi Markaziy bankining qayta moliyalashtirish stavkasi miqdorida dastlabki badali 10 foiz boʻlgan ipoteka krediti sifatida berish, shuningdek, “Har bir oila — tadbirkor” dasturi doirasida pedagog xodimlarning oila aʼzolariga issiqxona tashkil etish, qoramol, parranda sotib olish va tadbirkorlik faoliyati uchun 3 yillik muddatga, 6 oylik imtiyozli davr bilan, yillik 7 foiz stavka miqdorida kreditlar berish tartibini ishlab chiqsin va belgilangan tartibda tasdiqlash uchun kiritsin. 9. Oʻzbekiston Respublikasi Xalq taʼlimi vazirligi Moliya vazirligi, Markaziy bank, boshqa manfaatdor vazirlik va idoralar bilan birgalikda uch oy muddatda Xalq taʼlimi vazirligi huzurida xalq taʼlimi tizimidagi xodimlar uchun ipoteka krediti, avtotransport vositasi sotib olish va boshqa maqsadlar uchun isteʼmol kreditlari berishni moliyalashtirish boʻyicha maxsus jamgʻarmani tashkil etish, unga Oʻzbekiston Respublikasi Tiklanish va taraqqiyot jamgʻarmasi hisobidan 100 million AQSH dollari ajratish hamda xalqaro moliya institutlarining mablagʻlarini jalb etishni nazarda tutuvchi normativ-huquqiy hujjat loyihasini ishlab chiqsin va belgilangan tartibda Vazirlar Mahkamasiga kiritsin. 10. Oʻzbekiston Respublikasi Xalq taʼlimi vazirligi tomonidan taqdim etilgan roʻyxat boʻyicha xalq taʼlimi tizimidagi pedagog xodimlarga isteʼmol kreditlari, shu jumladan, avtotransport vositalari sotib olish uchun maxsus jamgʻarma hisobidan quyidagi shartlarda kreditlar berish tartibi oʻrnatilsin: kreditni berish muddati — 1 yil imtiyozli davr bilan 5 yil muddatga; dastlabki badal summasi — sotib olinayotgan avtotransport vositasi qiymatining 25 foizi; kredit uchun foiz stavkasi — Oʻzbekiston Respublikasi Markaziy bankining qayta moliyalashtirish stavkasidan koʻp boʻlmagan miqdorda. “Oʻzavtosanoat” AJ Oʻzbekiston Respublikasi Xalq taʼlimi vazirligi tomonidan taqdim etiladigan pedagog xodimlar roʻyxati asosida ular tomonidan tijorat banklari kreditlari hisobiga avtotransport vositalari sotib olish uchun avtotransport vositalari ajratilishini taʼminlasin. 11. Oʻzbekiston Respublikasi Xalq taʼlimi vazirligi Oʻzbekiston Kasaba uyushmalari Federatsiyasi Kengashi bilan birgalikda ikki oy muddatda xalq taʼlimi sohasida barkamol avlodni voyaga yetkazishda fidokorona mehnat qilayotgan, yoshlarni vatanparvarlik gʻoyalariga sadoqat ruhida tarbiyalash ishlariga munosib hissa qoʻshayotgan xalq taʼlimi tizimi xodimlarini taqdirlash uchun davlat mukofoti taʼsis etish boʻyicha normativ-huquqiy hujjat loyihasini ishlab chiqsin hamda oʻrnatilgan tartibda Vazirlar Mahkamasiga kiritsin. 12. Qoraqalpogʻiston Respublikasi Vazirlar Kengashi, Toshkent shahar va viloyatlar hokimliklari Oʻzbekiston Respublikasi Madaniyat vazirligi, Xalq taʼlimi vazirligi, Oliy va oʻrta maxsus taʼlim vazirligi hamda Moliya vazirligi bilan birgalikda 2018 — 2020-yillarda pedagoglik kasbining yuksak ijtimoiy mavqeyi va obroʻsini targʻib qiluvchi “Oʻqituvchi va murabbiylar xiyobonlari”ni tashkil etsin. Oʻzbekiston Respublikasi Madaniyat vazirligi Qurilish vazirligi, Xalq taʼlimi vazirligi, Oliy va oʻrta maxsus taʼlim vazirligi, Oʻzbekiston Badiiy akademiyasi, Yozuvchilar uyushmasi, “Hunarmand” uyushmasi bilan birgalikda bir oy muddatda “Oʻqituvchi va murabbiylar xiyobonlari”ning konsepsiyasi va namunaviy loyihasini ishlab chiqsin hamda belgilangan tartibda Vazirlar Mahkamasiga kiritsin. 13. Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligining 2018/2019 oʻquv yilidan boshlab umumtaʼlim maktablari, shu jumladan, ixtisoslashtirilgan maktablar, sanʼat va madaniyat maktab-internatlari, olimpiya zaxiralari maktab-internatlari hamda akademik litseylar bitiruvchilariga aʼlo bilimi, namunali xulqi va jamoat ishlaridagi faolligi uchun beriladigan oltin va kumush medallarni taʼsis etish toʻgʻrisidagi taklifi maʼqullansin. Belgilab qoʻyilsinki: oltin medal umumiy oʻrta taʼlim muassasalarining 9-sinfini bitirganlik toʻgʻrisidagi aʼlo darajali shahodatnomasi mavjud, 10-11-sinflardagi barcha fanlardan oraliq, yakuniy nazoratlari, choraklik va yillik baholari aʼlo boʻlgan, namunali xulq-atvorli va jamoat ishlarida faollik koʻrsatgan 11-sinf bitiruvchilariga beriladi; kumush medal umumiy oʻrta taʼlim muassasalarining 9-sinfini bitirganlik toʻgʻrisidagi aʼlo darajali shahodatnomasi mavjud, 10-11-sinflardagi barcha fanlardan yillik baholari aʼlo boʻlgan, namunali xulq-atvorli va jamoat ishlarida faollik koʻrsatgan 11-sinf bitiruvchilariga beriladi. Oʻzbekiston Respublikasi Vazirlar Mahkamasi bir oy muddatda umumiy oʻrta taʼlim muassasalari bitiruvchilarini aʼlo baholarga oʻqiganligi, namunali xulq-atvori va jamoat ishlaridagi faolligi uchun oltin va kumush medal bilan taqdirlash tartibini tasdiqlasin. 14. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi, Xalq taʼlimi vazirligi hamda Oliy va oʻrta maxsus taʼlim vazirligi bilan birgalikda uch oy muddatda umumiy oʻrta, oʻrta maxsus, kasb-hunar, oliy taʼlim, maktabdan tashqari taʼlim sohasiga davlat-xususiy sheriklikning joriy etilishi borasida mavjud ahvolni va ilgʻor xorijiy davlatlar tajribasini, jumladan, joyiga chiqqan holda oʻrganib, belgilangan tartibda Vazirlar Mahkamasiga taklif kiritsin. 15. Oʻzbekiston Respublikasi Oliy va oʻrta maxsus taʼlim vazirligi Tashqi ishlar vazirligi, Xalq taʼlimi vazirligi, Vazirlar Mahkamasi huzuridagi Taʼlim sifatini nazorat qilish davlat inspeksiyasi, tasarrufida oliy taʼlim muassasalari boʻlgan vazirlik va idoralar, Oʻzbekistonning xorijiy mamlakatlardagi diplomatik vakolatxonalari rahbarlari bilan birgalikda ikki oy muddatda jahondagi oliy taʼlim muassasalari reytingida 1000 talik roʻyxatga kiradigan xorijiy oliy taʼlim muassasalarining, shu jumladan, pedagogika yoʻnalishidagi oliy taʼlim muassasalarining filial (fakultet)larini Oʻzbekiston Respublikasida litsenziya olmasdan va boshqa imtiyozli shartlarda tashkil etish masalasini oʻrganib chiqsin hamda aniq takliflar kiritsin. 16. Quyidagilar taqiqlansin: xalq taʼlimi xodimlarini xizmat majburiyati bilan bogʻliq boʻlmagan ishlarga, majburiy mehnatga, shu jumladan, tuman va shaharlar hududlarini obodonlashtirish hamda koʻkalamzorlashtirish ishlari, mavsumiy qishloq xoʻjaligi ishlari hamda boshqa turdagi ishlarga jalb qilish; xalq taʼlimi xodimlarini ularning kasbiy faoliyati bilan bogʻliq boʻlmagan yigʻilishlar va boshqa tadbirlarga jalb qilish, ularning bosma nashrlarga majburan obuna boʻlishini tashkil etish; xalq taʼlimi muassasalari faoliyatini qonun hujjatlarida nazarda tutilmagan asoslarga va oʻrnatilgan tartibga rioya etmagan holda tekshirish. Davlat organlari va tashkilotlari rahbarlari mazkur talablar buzilgan hollarda tegishli javobgarlikka tortilishi haqida qatʼiy ogohlantirilsin. Oʻzbekiston Respublikasi Bosh prokuraturasi Bandlik va mehnat munosabatlari vazirligi bilan birgalikda pedagog xodimlarning huquq va erkinliklarini cheklash holatlarini oʻz vaqtida aniqlash va bartaraf etish maqsadida qonun hujjatlari talablariga rioya etilishi ustidan muntazam ravishda nazorat tadbirlarini oʻtkazsin hamda aybdor shaxslarning javobgarlikka tortilishini taʼminlasin. 17. Oʻzbekiston Respublikasi Xalq taʼlimi vazirligi Moliya vazirligi, Adliya vazirligi bilan birgalikda bir oy muddatda Xalq taʼlimi vazirligi, uning hududiy tuzilmalari faoliyatini yanada takomillashtirish, shu jumladan, uning tashkiliy tuzilmasini qayta koʻrib chiqish va shtatlar sonini maqbullashtirish orqali taʼlim sohasiga boshqaruvning ilgʻor uslublarini joriy etish yuzasidan takliflar kiritsin. 18. Oʻzbekiston Respublikasi Xalq taʼlimi vazirligi 2019-yil 1-avgustga qadar Moliya vazirligi, Vazirlar Mahkamasi huzuridagi Taʼlim sifatini nazorat qilish davlat inspeksiyasi bilan birgalikda umumiy oʻrta taʼlimning amaldagi tayanch oʻquv rejasini qayta koʻrib chiqib, 2019/2020 oʻquv yilidan boshlab 10 foizga qisqartirish hamda mazkur fanlar boʻyicha dars soatlari qisqartirilgan mutaxassislarni talab yuqori boʻlgan boshqa oʻquv fanlarga bepul qayta tayyorlab oʻtkazish yuzasidan taklif kiritsin. 21. Oʻzbekiston Respublikasi Moliya vazirligi ushbu qaror va dasturlarni amalga oshirish bilan bogʻliq xarajatlarni moliyalashtirish uchun zarur mablagʻlarni 2018-yil uchun ajratsin hamda 2019-yildan boshlab Oʻzbekiston Respublikasi Davlat budjeti xarajatlari parametrlarida nazarda tutsin. 22. Oʻzbekiston Respublikasi Adliya vazirligi manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 23. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov, Oʻzbekiston Respublikasi Prezidentining maslahatchisi K.K. Kuranbayev hamda Oʻzbekiston Respublikasi yoshlar siyosati va sport vaziri A.I. Ikramov zimmasiga yuklansin. T/r Chora-tadbir nomi Amalga oshirish mexanizmi Ijro muddati Masʼul ijrochilar I. Yuksak maʼnaviyatli, qatʼiy hayotiy pozitsiya, keng dunyoqarashga ega boʻlgan fidoyi va vatanparvar yoshlarni tarbiyalash 1. Umumiy oʻrta taʼlim muassasalarida haftaning bir kunini “Oʻzini oʻzi rivojlantirish kuni” deb eʼlon qilish. 1. Oʻquvchilarning qiziqish va qobiliyatlaridan kelib chiqqan holda, mashgʻulotlarni tashkil etish va oʻtkazish. 2018-yil sentabr Xalq taʼlimi vazirligi (Sh. Shermatov), Yoshlar ittifoqi (K. Kuranbayev), Yozuvchilar uyushmasi (S. Saidov), Respublika maʼnaviyat va maʼrifat markazi (A. Kadirov), “Oʻzbekkino” agentligi (F. Zokirov), MTRK (A. Xodjayev), Matbuot va axborot agentligi (L. Tangriyev) 2. Oʻquvchilar tomonidan ishlab chiqilgan ishlanmalar va ijod namunalari koʻrgazmalarini tashkil etish hamda ularni ragʻbatlantirish. doimiy 2. Ommaviy axborot vositalari, kino, teatr va musiqa sanʼatida yoshlar oʻrtasida xalqimiz maʼnaviyatini, milliy istiqlol gʻoyasini targʻib qilishga, bugungi islohotlarning mohiyatini yoritishga qaratilgan tizimli ishlarni tashkil etish. 1. Ishchi guruh tuzish va tadbirlar rejasini tasdiqlash. 2. Tegishli koʻrsatuvlar, asarlar va boshqa badiiy ijod namunalarini tayyorlash hamda jamoatchilikka yetkazish. 2018-yil sentabr doimiy Yoshlar ittifoqi (K. Kuranbayev), Respublika maʼnaviyat va maʼrifat markazi (A. Kadirov), Madaniyat vazirligi (B. Sayfullayev), “Oʻzbekkino” agentligi (F. Zokirov), MTRK (A. Xodjayev), Matbuot va axborot agentligi (L. Tangriyev), Yozuvchilar uyushmasi (S. Saidov), Elektron ommaviy axborot vositalari milliy assotsiatsiyasi (F. Abduxalikov) 3. Yoshlarga har tomonlama oʻrnak boʻladigan “Zamonamiz qahramoni” obrazlarini yaratish va targʻib qilish. 1. Ishchi guruh tuzish va tadbirlar rejasini tasdiqlash. 2018-yil sentabr Yoshlar ittifoqi (T. Poyonov), Respublika maʼnaviyat va maʼrifat markazi (A. Kadirov), Kambagʻallikni qisqartirish va bandlik vazirligi (B. Musayev), “Mahalla” fondi (Sh. Javlonov), Yozuvchilar uyushmasi (S. Saidov), Madaniyat vazirligi (O. Nazarbekov), Yoshlar siyosati va sport vazirligi (A. Ikramov), “Oʻzbekkino” agentligi (F. Zokirov), MTRK (A. Xodjayev), Axborot va ommaviy kommunikatsiyalar agentligi (A. Xodjayev), manfaatdor vazirlik va idoralar 2. “Zamonamiz qahramoni” obraziga mos boʻlgan turli soha vakillari toʻgʻrisida maʼlumotlar bazasini shakllantirish. noyabr 3. “Zamonamiz qahramoni” obrazini yoshlarga oʻrnak qilib koʻrsatish maqsadida ular toʻgʻrisida spektakllar, badiiy, hujjatli va multiplikatsion filmlar, videoroliklar tayyorlash va ularni muntazam targʻib qilish. doimiy 4. “Men nechun sevaman Oʻzbekistonni” mavzusidagi ijodiy ishlar tanlovini (insho yozish, sheʼriyat, rassomchilik va boshqalar boʻyicha) har yili oʻtkazish. 1. Ishchi guruh tuzish va tadbirlar rejasini tasdiqlash. 2019-yil yanvar Yoshlar ittifoqi (K. Kuranbayev), Respublika maʼnaviyat va maʼrifat markazi (A. Kadirov), Yozuvchilar uyushmasi (S. Saidov), Xalq taʼlimi vazirligi (Sh. Shermatov), “Mahalla” fondi (Sh. Javlonov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Tanlovni barcha tuman va shaharlarda oʻtkazish. mart 3. Tuman, viloyat va respublika miqyosida tanlovning gʻoliblarini aniqlash va taqdirlash. may 4. Tanlov gʻoliblarining ijodiy ishlarini OAV orqali keng jamoatchilikka yetkazish. doimiy 5. “ZiyoNET” axborot tarmogʻining elektron va audio kitoblar bazasini milliy va jahonning eng yaxshi badiiy adabiyotlari bilan boyitish va unga barcha umumiy oʻrta taʼlim muassasalarining ulanishini taʼminlash. 1. Ishchi guruh tuzish va tadbirlar rejasini tasdiqlash. 2018-yil sentabr Axborot texnologiyalari va kommunikatsiyalarini rivojlantirish vazirligi (Sh. Sadikov), Yoshlar ittifoqi (K. Kuranbayev), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Respublika maʼnaviyat va maʼrifat markazi (A. Kadirov), Yozuvchilar uyushmasi (S. Saidov), MTRK (A. Xodjayev), Matbuot va axborot agentligi (L. Tangriyev), manfaatdor vazirlik va idoralar 2. “ ZiyoNET ” axborot tarmogʻini elektron va audio kitoblar bilan muntazam boyitib borish. 3. Umumiy oʻrta taʼlim muassasalarini “ZiyoNET” axborot tarmogʻiga yuqori tezlikda ulash choralarini koʻrish. 4. “ZiyoNET” axborot tarmogʻining imkoniyatlari toʻgʻrisida yoshlar oʻrtasida targʻibot ishlarini olib borish. doimiy 6. Taʼlim muassasalarida yoshlar teatr studiyalarini tashkil etish. 1. Yoshlar teatr studiyalarini tashkil etishni ragʻbatlantiruvchi mexanizmlarni nazarda tutuvchi normativ-huquqiy hujjat loyihasini ishlab chiqish. 2018-yil noyabr Madaniyat vazirligi (B. Sayfullayev), Yoshlar ittifoqi (K. Kuranbayev), Xalq taʼlimi vazirligi (Sh. Shermatov), Moliya vazirligi (A. Xaydarov), Oliy va oʻrta maxsus taʼlim vazirligi (I. Madjidov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Joylarda yoshlar teatr studiyalarini tashkil qilish. 2019 — 2021-yillar 7. Yoshlarning ilmiy dunyoqarashini kengaytirish, tabiiy va texnik fanlarga boʻlgan qiziqishini qoʻllab-quvvatlash, axborot-kommunikatsiya texnologiyalari boʻyicha bilimini oshirishga qaratilgan ilmiy-ommabop “Intellektual taraqqiyot” televizion koʻrsatuvini tashkil etish. 1. Ishchi guruh tuzish va tadbirlar rejasini tasdiqlash. 2018-yil sentabr MTRK (A. Xodjayev), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Innovatsiya vazirligi (I. Abduraxmonov), Axborot texnologiyalari va kommunikatsiyalarini rivojlantirish vazirligi (Sh. Sadikov), Fanlar akademiyasi (B. Yuldashev), manfaatdor vazirlik va idoralar 2. Koʻrsatuv va musobaqalarni efirga tayyorlash. noyabr 3. Musobaqalarni oʻtkazish, ularning gʻolib va sovrindorlarini aniqlash va taqdirlash. 4. Koʻrsatuvlarni efirga uzatib borish. doimiy 8. Umumiy oʻrta taʼlim muassasalarida fanlarni namunali oʻzlashtirayotgan, ijobiy xulq-atvorini namoyon etgan yoshlarni ragʻbatlantirish tizimini joriy etish, ularning yutuqlarini ommaviy axborot vositalarida boshqalarga oʻrnak sifatida targʻib qilish. 1. Ishchi guruh tuzish va tadbirlar rejasini tasdiqlash. 2018-yil sentabr Yoshlar ittifoqi (K. Kuranbayev), Madaniyat vazirligi (B. Sayfullayev), Xalq taʼlimi vazirligi (Sh. Shermatov), Respublika maʼnaviyat va maʼrifat markazi (A. Kadirov), Tashqi ishlar vazirligi (A. Kamilov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Yoshlarni faxriy yorliq, medallar, pul mukofoti berish va boshqacha tarzda ragʻbatlantirib borish. 3. Fanlarni namunali oʻzlashtirayotgan yoshlarni xorijiy davlatlardagi dam olish oromgohlariga yuborish. 4. Fanlarni namunali oʻzlashtirayotgan yoshlarning tarixiy obidalarga (Samarqand, Buxoro, Xiva) bepul sayohatini tashkil etish. rejaga koʻra 9. Yoshlar oʻrtasida milliy gʻoyani targʻib qilish, ularda davlat ramzlari va milliy qadriyatlarga hurmat hissini uygʻotish, amalga oshirilayotgan islohotlarning mazmun-mohiyatini yoshlarga yetkazish. 1. Ishchi guruh tuzish va tadbirlar rejasini tasdiqlash. 2018-yil sentabr Yoshlar ittifoqi (K. Kuranbayev), Respublika maʼnaviyat va maʼrifat markazi (A. Kadirov), Bosh prokuratura (S. Saidkarimov), Davlat xavfsizlik xizmati (A. Usmonov), Ichki ishlar vazirligi (P. Bobojonov), MTRK (A. Xodjayev), Matbuot va axborot agentligi (L. Tangriyev) 2. Milliy va xalqaro tajribani oʻrganish. 3. Taʼlim muassasalarida targʻibotning taʼsirchan usullarini joriy etish. 4. Davlat ramzlari, Oʻzbekiston tarixi va olib borilayotgan islohotlarni yoshlarga yetkazishga qaratilgan innovatsion oʻquv-tarbiya dasturlarini yaratish hamda joriy etish. 2019-yil yanvar II. Yoshlarni yot gʻoyalar taʼsiridan himoya qilish, ularni milliy va umuminsoniy qadriyatlarga sodiqlik, diniy bagʻrikenglik va millatlararo totuvlik ruhida tarbiyalash 10. Yoshlar oʻrtasida mafkuraviy immunitet, diniy bagʻrikenglik va millatlararo totuvlikni shakllantirish, yot gʻoyalar taʼsiriga tushib qolishni oldini olishga qaratilgan taʼsirchan targʻibot usullarini joriy etish. 1. Ishchi guruh tuzish va tadbirlar rejasini tasdiqlash. 2018-yil sentabr Respublika maʼnaviyat va maʼrifat markazi (A. Kadirov), Yoshlar ittifoqi (K. Kuranbayev), Din ishlari boʻyicha qoʻmita (J. Akramov), Oʻzbekiston musulmonlari idorasi (U. Alimov), Davlat xavfsizlik xizmati (A. Usmonov), Ichki ishlar vazirligi (P. Bobojonov), MTRK (A. Xodjayev), Matbuot va axborot agentligi (L. Tangriyev) 2. Milliy va xalqaro tajribani oʻrganish. 3. Taʼlim muassasalarida targʻibotning taʼsirchan usullarini joriy etish. 2019-yil yanvar 11. Diniy ekstremizm va terrorizmning oqibatlarini yoritish, aholi, ayniqsa, yoshlar ongini yot gʻoyalardan himoya qilishga bagʻishlangan taʼsirchan targʻibot materiallarini tayyorlash va namoyish etish hamda Internet orqali tarqatish. 1. Ishchi guruh tuzish va tadbirlar rejasini tasdiqlash. 2. Hujjatli filmlar, videoroliklar, infografikalar va boshqa turdagi targʻibot materiallarini tayyorlash. 2018-yil sentabr MTRK (A. Xodjayev), “Oʻzbekkino” agentligi (F. Zokirov), Ichki ishlar vazirligi (P. Bobojonov), Davlat xavfsizlik xizmati (A. Usmonov), Elektron ommaviy axborot vositalari milliy assotsiatsiyasi (F. Abduxalikov), Din ishlari boʻyicha qoʻmita (J. Akramov), Yoshlar ittifoqi (K. Kuranbayev) 3. Targʻibot materiallarini taʼlim muassasalari va kinoteatrlarda namoyish qilish, teleradiokanallar va ijtimoiy tarmoqlar orqali targʻib qilish. 2018 — 2021-yillar 12. Jazoni ijro etish muassasalarida diniy ekstremistik oqimlar aʼzolari boʻlgan mahkumlar bilan profilaktika ishlarini kuchaytirish. 1. Idoralararo targʻibot guruhlari tuzish va tadbirlar rejasini tasdiqlash. 2018-yil sentabr Ichki ishlar vazirligi (P. Bobojonov), Bosh prokuratura (Gʻ. Xidoyatov), Davlat xavfsizlik xizmati (A. Usmonov),Din ishlari boʻyicha qoʻmita (J. Akramov), Oʻzbekiston xalqaro islom akademiyasi (N. Ibragimov), Oʻzbekiston musulmonlari idorasi (U. Alimov), Respublika maʼnaviyat va maʼrifat markazi (A. Kadirov) 2. Tadbirlarni multimedia vositalaridan foydalanib, interaktiv usullarda amalga oshirish. 3. Tadbirlar haqida maxsus videolavhalar va maqolalar tayyorlash. 2018 — 2021-yillar 13. Jazoni ijro etish muassasalaridagi diniy-ekstremistik oqimga mansub shaxslar oila aʼzolarining yashash sharoitlarini yaxshilash choralarini koʻrish. 1. Yordamga muhtoj oilalar roʻyxatini shakllantirish. 2018-yil oktabr Bandlik va mehnat munosabatlari vazirligi (Sh. Kudbiyev), “Mahalla” fondi (Sh. Javlonov), Ichki ishlar vazirligi (P. Bobojonov), Bosh prokuratura (Gʻ. Xidoyatov), Davlat xavfsizlik xizmati (A. Usmonov), Yoshlar ittifoqi (K. Kuranbayev), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Roʻyxatdagi oilalarga moddiy yordam koʻrsatish. 3. Mehnatga layoqatli, bandligi taʼminlanmagan shaxslarni ishga joylashtirish yoki tadbirkorlikka jalb etish choralarini koʻrish. 2018 � 2021 yi�lar III. Pedagog xodimlarning qadr-qimmati va nufuzini oshirish, ularning moddiy-maʼnaviy va ijtimoiy himoyasini kuchaytirish 14. Oʻqituvchilarning jamiyatdagi nufuzini oshirish va ijtimoiy himoyasini kuchaytirishning huquqiy asoslarini takomillashtirish. 1. Ishchi guruh tuzish. 2. Milliy va xorijiy tajribani oʻrganish. 2018-yil sentabr Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Innovatsiya vazirligi (I. Abduraxmonov), Adliya vazirligi (R. Davletov), Moliya vazirligi (A. Xaydarov), Fanlar akademiyasi (B. Yuldashev) 3. Normativ-huquqiy hujjatlar loyihalarini tayyorlash va muhokama qilish. 4. Normativ-huquqiy hujjatlar loyihalarini Vazirlar Mahkamasiga kiritish. oktabr 2019-yil yanvar 15. Pedagoglik kasbining yuksak ijtimoiy mavqeyi va obroʻsini targʻib qiluvchi “Oʻqituvchi va murabbiylar xiyobonlari”ni tashkil etish. 1. “Oʻqituvchi va murabbiylar xiyobonlari”ning yaxlit meʼmoriy kompleks loyihasini ishlab chiqish va tasdiqlash. 2018-yil sentabr Madaniyat vazirligi (B. Sayfullayev), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Moliya vazirligi (A. Xaydarov), Badiiy akademiya (A. Nuridinov), Qurilish vazirligi (A. Toʻxtayev), Yozuvchilar uyushmasi (S. Saidov), “Hunarmand” uyushmasi (U. Abdullayev), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. “Oʻqituvchi va murabbiylar xiyobonlari”da oʻqituvchi va murabbiylarni ulugʻlovchi, ularning nufuzini oshiruvchi monument, kutubxonalar, ilmiy-maʼrifiy binolar va muzeylarni tashkil etish. 2018 — 2020-yillar 3. “Oʻqituvchi va murabbiylar xiyobonlari”da shoir va yozuvchilar, fan, taʼlim va madaniyat sohasining koʻzga koʻringan vakillari bilan badiiy kecha va uchrashuvlarni tizimli ravishda tashkil etish. har oy oxirgi haftasining shanba kuni 16. Xalq taʼlimi tizimini malakali kadrlar bilan taʼminlash. 1. Oʻqituvchi sifatida faoliyat koʻrsatayotgan ilmiy darajaga ega boʻlgan mutaxassislarning ish haqini oliy toifali oʻqituvchi ish haqiga tenglashtirish. 2. Olis hududlarda oʻqituvchilarning oylik ish haqiga ish staji uchun maxsus ustamalar berish tartibini joriy qilish. 2018-yil sentabr Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Bandlik va mehnat munosabatlari vazirligi (Sh. Kudbiyev), Moliya vazirligi (A. Xaydarov) 3. Pedagoglar oʻrtasida kasbiy va amaliy pedagogik koʻnikmalarni oshirishga xizmat qiluvchi turli kasbiy bellashuv va koʻrik tanlovlarni tashkil etish. rejaga koʻra 4. Pedagog kadrlar tanqisligi kuzatilayotgan hududlar uchun pedagogika oliy taʼlim muassasalarida tuman va shahar kesimida maqsadli qabulni amalga oshirish yuzasidan takliflar kiritish. 2019-yil yanvar IV. Yoshlarning huquqiy madaniyatini yuksaltirish, ular oʻrtasida huquqbuzarliklar va jinoyatlar sodir etilishining oldini olish 17. Yoshlarga oid davlat siyosatini belgilab beruvchi qonun hujjat�arining mazmun-mohiyatini aholi, ayniqsa, yoshlar oʻrtasida keng targʻib qilish. 1. Targʻibot guruhlari tuzish, ular uchun oʻquv-seminarlar tashkil etish. 2018-yil sentabr Yoshlar ittifoqi (K. Kuranbayev), Respublika maʼnaviyat va maʼrifat markazi (A. Kadirov), Adliya vazirligi (R. Davletov), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), manfaatdor vazirlik va idoralar 2. Targʻibot materiallarini (maʼruza matnlari, taqdimotlar, tarqatma materiallar, koʻrgazmali targʻibot vositalari) tayyorlash. noyabr 3. Tadbirlarni barcha oliy va oʻrta-maxsus taʼlim muassasalarida, mehnat jamoalari va mahallal�r�a tashk�l etish. 2018-2019-yillar 18. Umumiy oʻrta, oʻrta maxsus, kasb-hunar va oliy taʼlim tizimida uch bosqichli huquqiy bilimlar tanlovlarini tashkil etish. 1. Ishchi guruh tuzish va ish rejani tasdiqlash. 2018-yil sentabr Yoshlar ittifoqi (K.Kuranbayev), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Adliya vazirligi (R. Davletov), Bosh prokuratura (S. Saidkarimov), Respublika maʼnaviyat va maʼrifat markazi (A. Kadirov) 2. OAVda tanlovlarni keng targʻib qilish. 3. Tanlovlarning maktab, litsey, kollej va oliy taʼlim muassasalari bosqichlarini oʻtkazish. 4. Hududiy va respublika bosqichlarini oʻtkazish. doimiy 19. Yoshlar oʻrtasidagi huquqbuzarliklar va jinoyatlarning asl sabab va shart-sharoitlarini oʻrganish, ularning oldini olish yuzasidan aniq maqsadli chora-tadbirlarni amalga oshirish. 1. Ishchi guruh tuzish va tadbirlar rejasini tasdiqlash. 2. Huquqbuzarlik va jinoyat sodir etgan, huquqbuzarliklar sodir etishga moyil boʻlgan yoshlar bilan aniq hamda maqsadli tadbirlarni amalga oshirish; 2018-yil sentabr oktabr Ichki ishlar vazirligi (P. Bobojonov), Xalq taʼlimi vazirligi (Sh. Shermatov), Yoshlar ittifoqi (K. Kuranbayev), Xotin-qizlar qoʻmitasi (T. Narbayeva), “Mahalla” fondi (Sh. Javlonov), Respublika maʼnaviyat va maʼrifat markazi (A. Kadirov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 3. Yoshlar tomonidan sodir etilgan har bir oʻz joniga qasd va suiqasd qilish holatlari yuzasidan alohida oʻrganish oʻtkazish, ushbu shaxslarning oilaviy ahvolini toʻliq oʻrganish hamda moddiy-maʼnaviy yordam koʻrsatish. doimiy 20. Ichki ishlar organlarida profilaktik hisobda turuvchi voyaga yetmaganlarni tarbiya va sport sogʻlomlashtirish oromgohlariga jalb etish. 1. Ishchi guruh tuzish va tadbirlar rejasini tasdiqlash. 2. Oromgohlarni tayyorlash va voyaga yetmaganlar roʻyxatini shakllantirish. 3. Har bir hududda tarbiya va sport-sogʻlomlashtirish oromgohlarini tashkil etish. 2018-yil sentabr 2018 — 2021-yillar Yoshlar ittifoqi (K. Kuranbayev), Ichki ishlar vazirligi (P. Bobojonov), Mudofaa vazirligi (A. Azizov), Madaniyat vazirligi (B. Sayfullayev), Oʻzbekiston Kasaba uyushmalari Federatsiyasi (K. Rafikov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 21. Samarqand, Sirdaryo, Toshkent va Fargʻona viloyatlaridagi respublika ixtisoslashtirilgan oʻquv-tarbiya muassasalari faoliyatini takomillashtirish. 1. Ishchi guruh tuzish, oʻquv-tarbiya muassasalari faoliyatini tanqidiy oʻrganish. 2018-yil sentabr Xalq taʼlimi vazirligi (Sh. Shermatov), Ichki ishlar vazirligi (P. Bobojonov), Bosh prokuratura (S. Saidkarimov), Xotin-qizlar qoʻmitasi (T. Narbayeva), Yoshlar ittifoqi (K. Kuranbayev) 2. Mazkur muassasalar faoliyatini takomillashtirishga qaratilgan chora-tadbirlarni amalga oshirish. dekabr 22. Ichki ishlar boshqarma (boʻlim) boshliqlarining yoshlar masalalari boʻyicha oʻrinbosarlari faoliyati samaradorligini oshirish. 1. Ishchi guruh tuzish. 2018-yil sentabr Ichki ishlar vazirligi (P. Bobojonov), Bosh prokuratura (S. Saidkarimov), Xalq taʼlimi vazirligi (Sh. Shermatov), “Mahalla” fondi (Sh. Javlonov), Xotin-qizlar qoʻmitasi (T. Narbayeva), Yoshlar ittifoqi (K. Kuranbayev) 2. Yoshlar oʻrtasida huquqbuzarliklarning oldini olishga qaratilgan ishlar samaradorligini oʻrganish. oktabr-noyabr 3. Tahlil asosida tegishli chora-tadbirlar dasturini ishlab chiqish va amalga oshirish 2018-2019-yillar 23. Yoshlarga oid davlat siyosatini amalga oshirish uchun tuman (shahar)lar kesimida ajratilayotgan moliyaviy mablagʻlardan maqsadli va oqilona foydalanilishini taʼminlash. 1. Ishchi guruh tuzish. 2. “Yoshlar — kelajagimiz” jamgʻarmasi faoliyatiga maxsus “OʻzASBO” buxgalterlik hisoboti dasturini qoʻllagan holda mustaqil ichki audit joriy qilish. 2018-yil sentabr Moliya vazirligi (A. Xaydarov), Yoshlar ittifoqi (K. Kuranbayev), Hisob palatasi (M. Ikramov), manfaatdor vazirlik va idoralar 24. Maktabgacha taʼlim va umumtaʼlim muassasalariga qabul qilish va oʻqitish jarayonini nazorat qilishning ochiq va oshkora mexanizmlarini joriy qilish. 1. Axborot-kommunikatsiya texnologiyalarini rivojlantirish jamgʻarmasi mablagʻlari hisobidan taʼlim-tarbiya jarayonining sifatini nazorat qilishning “EMIS” dasturiy taʼminotini joriy etish. 2. Maktabgacha taʼlim va umumtaʼlim muassasalariga qabul qilishda, maʼmuriyat va fuqarolarni bevosita muloqot qilishiga cheklash choralarini koʻrish. 2019-yil yanvar Axborot texnologiyalari va kommunikatsiyalarini rivojlantirish vazirligi (Sh. Sadikov), Xalq taʼlimi vazirligi (Sh. Shermatov), Maktabgacha taʼlim vazirligi (A. Shin), Innovatsiya vazirligi (I. Abduraxmonov) V. Yoshlar jismoniy tarbiya va sport bilan muntazam shugʻullanishi uchun shart-sharoitlar yaratish, ular oʻrtasida sogʻlom turmush tarzini shakllantirish 25. Oʻquvchi-yoshlar uchun davlat-xususiy sheriklik shartlarida sport-sogʻlomlashtirish majmualarini qurish va ulardan foydalanish tartibini, jumladan xususiy investor va davlat organlarining huquq va majburiyatlarini belgilovchi normativ-huquqiy hujjat loyihasini ishlab chiqish. 1. Ishchi guruh tuzish. 2. Milliy va xorijiy tajribani oʻrganish. 2018-yil oktabr Xususiylashtirilgan korxonalarga koʻmaklashish va raqobatni rivojlantirish davlat qoʻmitasi (N. Sharipov), Jismoniy tarbiya va sport vazirligi (D. Nabiyev), Investitsiyalar boʻyicha davlat qoʻmitasi (S. Bekenov) 3. Normativ-huquqiy hujjatlar loyihalarini ishlab chiqish va Vazirlar Mahkamasiga kiritish. dekabr 26. Hududlarda, ayniqsa, qishloq joylarda yoshlarning boʻsh vaqtini mazmunli oʻtkazish uchun shart-sharoitlar yaratish. 1. Sport infratuzilmasining (sport maydonchalari, toʻgaraklar va boshqalar) mavjudligini hamda ularning holatini tanqidiy oʻrganish. 2018-yil dekabr Jismoniy tarbiya va sport vazirligi (D. Nabiyev), Yoshlar ittifoqi (K. Kuranbayev), Moliya vazirligi (A. Xaydarov), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), “Mahalla” fondi (Sh. Javlonov) 2. Sport infratuzilmasi holatini yaxshilash boʻyicha dastur ishlab chiqish. 3. Koʻptarmoqli sport inshootlarini qurish, jihozlash hamda ularga malakali murabbiylarni jalb etish. 4. Sport turlari boʻyicha musobaqalarni doimiy oʻtkazish, ularni OAVlari va ijtimoiy tarmoqlarda yoritish. 2018 — 2021-yillar 27. Yoshlar orasida sogʻlom turmush tarzini targʻib qilish. 1. Musobaqalarni tashkil etishning yillik taqvim rejasini tasdiqlash. 2018-yil noyabr Jismoniy tarbiya va sport vazirligi (D. Nabiyev), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Yoshlar ittifoqi (K. Kuranbayev), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Yugurish musobaqalari, velomarafonlar va boshqa ommaviy sport tadbirlarini oʻtkazish hamda gʻoliblarni ragʻbatlantirish. 2018 — 2021-yillar 28. Xalqaro musobaqalarda yuqori natijalarga erishgan sportchilarning ishtirokida chekka qishloq va ovullarda sport maktablari, toʻgaraklari va seksiyalarini tuzish. 1. Sport maktablari, toʻgaraklari va seksiyalari tuzilishi lozim boʻlgan joylarni aniqlash. 2018-yil noyabr Milliy olimpiya qoʻmitasi (U. Axmatdjanov), Jismoniy tarbiya va sport vazirligi (D. Nabiyev), Yoshlar ittifoqi (K. Kuranbayev), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Sport maktablari, toʻgaraklari va seksiyalarida yoshlarni sport bilan shugʻullanishi uchun zaruriy shart-sharoitlarni yaratish. 2018 — 2021-yillar 29. Bolalar va oʻsmirlar sport maktablari (BOʻSM) tarmogʻini kengaytirish, oʻquvchilarning professional sport bilan shugʻullanishi uchun zarur shart- sharoitlar yaratish. 1. BOʻSM tarmogʻini kengaytirish, sport seksiyalarini tashkil etishda taʼlim va boshqa muassasalarning sport zallaridan bepul foydalanish tartibini yoʻlga qoʻyish. 2018-yil sentabr Jismoniy tarbiya va sport vazirligi (D. Nabiyev), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Yoshlar ittifoqi (K. Kuranbayev), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. BOʻSM va sport seksiyalarini moddiy-texnik vositalar bilan jihozlash hamda malakali kadrlar bilan taʼminlash. dekabr 3. Qishloq joylarida sport federatsiyalari va assotsiatsiyalari tomonidan sayyor master-klasslar va musobaqalarni tashkil etish. 2018 — 2021-yillar 30. Yoshlarni harbiy vatanparvarlik ruhida tarbiyalash. 1. Taʼlim muassasalari oʻquvchilari ishtirokida “Temurbeklar” va “Burgutlar” harbiy sport oʻyinlarini tashkil etish. 2018 — 2021-yillar Yoshlar ittifoqi (K. Kuranbayev), Respublika maʼnaviyat va maʼrifat markazi (A. Kadirov), Mudofaa vazirligi (A. Azizov), Ichki ishlar vazirligi (P. Bobojonov), Davlat xavfsizlik xizmati (A. Usmonov), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov) 2. Qurolli Kuchlar va ichki ishlar faxriylari xamda yuqori natijalarga erishgan sportchilar ishtirokida yoshlar bilan uchrashuvlar va davra suhbatlari uyushtirish. rejaga koʻra VI. Oʻquvchi yoshlarni ijtimoiy muhofaza qilish, ijtimoiy ehtiyojmand oilalar farzandlarini moddiy va maʼnaviy qoʻllab-quvvatlash 31. Oʻquv va taʼlim-tarbiya sifati boʻyicha keng jamoatchilik, ota-onalar va oʻquvchilarning fikr va takliflarini muhokama qilishga bagʻishlangan veb-maydoncha (forum)ni yaratish. 1. Ishchi guruh tuzish va chora-tadbirlarni belgilash. 2. Veb-maydoncha (forum)ni yaratish konsepsiyasini ishlab chiqish. 3. Veb-maydoncha (forum)ni ishga tushirish. 2018-yil sentabr-oktabr Axborot texnologiyalari va kommunikatsiyalarini rivojlantirish vazirligi (Sh. Sadikov), Maktabgacha taʼlim vazirligi (A. Shin), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov) 32. Umumiy oʻrta taʼlim maktab jamoatchilik kengashlari toʻgʻrisida nizomni ishlab chiqish va tasdiqlash. 1. Ishchi guruh tuzish. 2. Milliy va xorijiy tajribani oʻrganish. 3. Idoraviy normativ-huquqiy hujjat loyihasini ishlab chiqish va davlat roʻyxatidan oʻtkazish. 2018-yil noyabr Xalq taʼlimi vazirligi (Sh.Shermatov), Adliya vazirligi (R.Davletov), Moliya vazirligi (A.Xaydarov) 33. Xalq taʼlim vazirligining “1006” ishonch telefoni faoliyatining samaradorligini oshirish. 1. Barcha taʼlim muassasalari va mehribonlik uylarida “1006” qisqa raqamli ishonch telefoni toʻgʻrisidagi maʼlumotni eʼ�on qilish. 2018-yil sentabr Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Axborot texnologiyalari va kommunikatsiyalarini rivojlantirish vazirligi (Sh. Sadikov), Ichki ishlar vazirligi (P. Bobojonov) 2. “1006” qisqa raqamli ishonch telefoni orqali kelib tushgan har bir murojaatni oʻrganish, aybdor shaxslarga nisbatan qatʼiy choralar koʻrish. doimiy 34. Iqtidorli bolalar va ijtimoiy ehtiyojmand oilalar farzandlarini uzluksiz taʼlim olishini moddiy va maʼnaviy qoʻllab-quvvatlash tizimi (“ijtimoiy liftlar”)ni joriy etish. 1. Ishchi guruh tuzish va chora-tadbirlarni belgilash. 2018-yil sentabr Yoshlar ittifoqi (K. Kuranbayev), Xalq taʼlimi vazirligi (Sh. Shermatov), Oliy va oʻrta maxsus taʼlim vazirligi (I. Madjidov), Moliya vazirligi (A. Xaydarov), Adliya vazirligi (R. Davletov), manfaatdor vazirlik va idoralar 2. Milliy va xorijiy tajribani oʻrganish. 3. Normativ-huquqiy hujjatlar loyihalarini ishlab chiqish va belgilangan tartibda kiritish. dekabr